Sten Reinkort viis Tammeka kuuendal minutil ette, neli minutit hiljem sai tartlaste väravavaht Karl Johan Pechter kirja omavärava.
12. minutil läks Tammeka taas ette, tabamuse autoriks oli Andre Paju. Kulus vaid neli minutit, et seis jälle viigiline oleks - Kuressaare poolt realiseeris penalti Märten Pajunurm.
32. minutil lõi Paju oma teise värava, Tammeka võidu vormistas 67. minutil Patrick Veelma.
Tammeka tõusis 14 punktiga kuuendale kohale, 13 punkti kogunud Kuressaare langes seitsmendaks.
Tabeliseis: